पिछले दिनों बिहार विधान परिषद चुनावों में पार्टी के लचर प्रदर्शन को लेकर शरद यादव ज्यादा चिंतित नहीं हैं. उनका मानना है कि चुनावों में धन का दुरुपयोग लोकतंत्र की सेहत के लिए ठीक नहीं है और इससे हुए नुकसान की भरपाई मुश्किल है. वे बताते हैं, ‘उन चुनावों से हमारा ज्यादा लेना-देना नहीं था. हमने कभी भी ऐसे चुनावों में दिलचस्पी नहीं ली है. भाजपा ने वोट के लिए पैसे दिए. उन्होंने पैसा बांटकर चुनाव में जीत हासिल की.’